**Kőszeg Város Önkormányzata Képviselő-testületének**

**Kulturális, Oktatási, Szociális, Egészségügyi és Sport Bizottsága**

**Iktatószám: K/224-1/2023.**

**J E G Y Z Ő K Ö N Y V**

Készült **2023. január 19-én 9:30 órai kezdettel** a Kulturális, Oktatási, Szociális, Egészségügyi és Sport Bizottság **nyílt** üléséről.

**Jelen vannak:**

* Fekete-Pataki Editbizottsági elnök, Csiki István, Gelencsér Attila, és Dr. Koczor Gábor, Molnár Zoltán,
* Dr. Zalán Gábor jegyző,
* Dr. Nagy Edina aljegyző,
* Dr. Dömötör Ramóna igazgatási osztályvezető,
* Pócza István Zoltán intézményvezető,
* Révész József intézményvezető,
* Raposa Helga intézményvezető,
* Gregorich Szilvia jegyzőkönyvvezető.

**Fekete-Pataki Edit** bizottsági elnök köszönti a megjelenteket. Elmondja, hogy Velkyné Ball Andrea igazoltan távol van, Keszei Balázs pedig jelezte késését. **Fekete-Pataki Edit** bizottsági elnök megállapítja, hogy a bizottság **5 fővel határozatképes.**

**Fekete-Pataki Edit** bizottsági elnök kéri a 2023. év Lóránt Gyula emlékévvé nyilvánítását, az 5. napirendi pontként történő felvételét, és annak megtárgyalását.

**Fekete-Pataki Edit** szavazásra bocsátja a módosított napirendet, amit a bizottság egyhangúlag, **5 igen** szavazattal elfogad.

**N A P I R E N D:**

1. Általános iskolai körzethatárok véleményezése

 Előadó a polgármester nevében: Dr. Dömötör Ramóna mb. igazgatási osztályvezető

1. Döntés orvosi ügyelet ellátására vonatkozó beszerzési eljárás megindításáról

 Előadó a polgármester nevében: Dr. Dömötör Ramóna mb. igazgatási osztályvezető

1. A Kőszegi Szociális Gondozási Központ védőnői feladatainak ellátásához új telephely létesítésével kapcsolatos döntések meghozatala

 Előadó a polgármester nevében: Dr. Dömötör Ramóna mb. igazgatási osztályvezető

1. A képviselő-testület 2023. évi munkatervére javaslattétel *(Szóbeli előterjesztés)*

Előterjesztő: Fekete-Pataki Edit bizottsági elnök

1. A 2023. év Lóránt Gyula emlékévvé nyilvánítása.

 Előterjesztő: Básthy Béla polgármester.

**Fekete-Pataki Edit** az előterjesztés előtt megkéri Pócza István Zoltán igazgató urat, hogy számoljon be a 2023. évre vonatkozóan egy információval.

Pócza István Zoltánt először is elmondja, hogy minden bizottsági tagot szeretettel meghív a 2023. január 23-án hétfőn, 17.00 órai kezdettel a Magyar Kultúra Napjára megtartott ünnepi megemlékezésre és könyvbemutatóra, mely a Jurisich Miklós Gimnázium dísztermében lesz megtartva. Ezt követően tájékoztatást ad, hogy a rezsi problémák miatt a KÖSZHÁZ folyamatosan fűtve van, azonban a többi teremben csupán temperáló fűtés üzemel. A február 28-tól március 03-ig terjedő időszakban a Művészeti Szemlén meglátják, hogy mit tapasztalnak a fűtés fogyasztása tekintetében, meddig tudják felfűteni a lovagtermet, mennyit tudnak vállalni nagyságrendileg. Ezt követően röviden ismerteti a fűtési rendszert, néhány rendeztvényt, mely a lovagteremben kerülne megrendezésre.

**Fekete-Pataki Edit megköszöni a meghívást és tájékoztatást.**

1. **napirendi pont**

**Általános iskolai körzethatárok véleményezése**

**Előadó a polgármester nevében: Dr. Dömötör Ramóna mb. igazgatási osztályvezető**

**Dr. Dömötör Ramóna** ismerteti az előterjesztést. Elmondja, hogy a 2022. októberében a Tankerület már megkérte a hivatal javaslatait, s ekkor jelzéssel élt a hivatal, hogy szükséges az új közterületek iskolai felvételi körzetbe sorolása. A tervezet tartalmazza a teljes kőszegi lakóterületet, és az újonnan elnevezett közterületek is. Megköszöni a figyelmet.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **5 igen** szavazattal elfogad.

*A bizottság az alábbi határozatot hozza:*

**1/2023. (I.19.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Sárvári Tankerületi Központ által a 2023/24-es tanévre készített általános iskolai körzethatárok kialakításának tervezetét a melléklet szerint támogassa.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Döntés orvosi ügyelet ellátására vonatkozó beszerzési eljárás megindításáról**

**Előadó a polgármester nevében: Dr. Dömötör Ramóna mb. igazgatási osztályvezető**

**Dr. Dömötör Ramóna** elmondja, hogy akőszegi orvosi ügyeleti ellátásának megszervezéséről Kőszeg Város Önkormányzata gondoskodik. A feladat ellátására a Pusztai Egészségügyi Bt-vel kötött szolgáltatási szerződés 2023. február 18-án lejár. Az országos – jövőben bekövetkező – jogszabályi változásokat figyelembe véve az orvosi ügyelet ellátására vonatkozó szolgáltatási szerződést célszerű csupán 2023. június 30-ig kötni, ugyanis előreláthatólag ezen ellátási kötelezettség a 2023. év folyamán a települési önkormányzatoktól az állami mentőszolgálathoz kerül át. Hozzáfőzi, hogy a jogszabály még nem kristályosodott ki, attól is fog függeni, hogy mely városokban lesznek a központi ügyeletek, ettől függően változhat, hogy mikor kerül el ténylegesen az ügyelet ellátásának biztosítása az Önkormányzatoktól.

**Dr. Koczor Gábor** is elmondja, hogy érezni lehet a bizonytalanságot. Felveti, hogy mi lenne, ha az orvosi ügyelet ellátására vonatkozó szolgáltatási szerződés nem június 30-ig, hanem havonta kerülne megkötésre. El tudna képzeli egy olyan szerződést, amelyet 30 napra kötnének, amennyiben előtte való 15. napra írásban nem érkezne jelzés a változásról, úgy automatikusan a szerződés további 1 hónapra meghosszabodna. Ennek jelentőségét röviden ismerteti.

**Dr. Dömötör Ramóna** elmondja, hogy jogszabály írja elő, hogy 30 napos felmondási határidővel köthetnek szerződést, aminek értelmében májusban fel lehet bontani. Sok beszélgetést követően arra a következtetésre jutottak, hogy szinte biztos, hogy előtte nem fog sorra kerülni, hogy átkerüljön. Most már január vége van, semmilyen jelzés nem érkezett erre vonatkozóan.

**Gelencsér Attila** hozzászól, hogy a minap olvasta, hogy megyénként lesz az átszervezés, első körben Győr-Moson-Sopron megyében márciustól, úgy gondolja mire Vas megye sorra kerül, az még több idő, így a szerződés június 30-ig vállalható.

**Dr. Dömötör Ramóna** elmondja, hogy mindenképpen olyan szerződést szeretnének írni, amely biztosítja az önkormányzatot arról, mely a jogszabályi kötelezettségből adódóan ne érje hátrány az Önkormányzatot, ne kelljen kártalanítást fizetni.

**Dr. Nagy Edina** elmondja, hogy Kőszeg Város lakosságszámát figyelembe véve, illetve az ügyeleti megbízás értéke a jogszabályban foglalt értékhatárt fenti időszakra vonatkozóan nem éri el, ezért Kőszeg Város Önkormányzatának Beszerzési Szabályzata alapján kell lefolytatni az ügyeleti ellátás beszerzési eljárását. Reménykedik, hogy 2023. június 30-ig megtörténik az átvétel, ha nem feltehetően ki kell írni a közbeszerzést.

**Gelencsér Attila** elmondja, hogy ő is tájékozódott a sajtóból, melyből úgy tudja 17.00-22.00-ig a háziorvosok, este 22.00 órától pedig a mentőszolgálat fogja ellátni az ügyeletet, ez a teendő már nem az Önkormányzathoz fog tartozni.

**Dr. Dömötör Ramóna** megerősíti, hogy valóban nem az Önkormányzathoz fog tartozni.

**Dr. Koczor Gábor** azt hallotta, hogy nincsenek kőbe vésve, hogy mely járási székhelyeken lesz az ügyelet működtetése. A főbb városok mind dolgoznak azon, hogy náluk legyen az ügyelet. Javasolja, hogy Kőszeg próbáljon meg lépéseket tenni annak érdekében, hogy Kőszegen maradjon az ügyelet.

**Dr. Dömötör Ramóna** megköszöni a javaslatot, az Önkormányzat is értesült erről, nyilván mindent megtesz annak érdekében, hogy helyben maradjon az ügyelet.

**Molnár Zoltán** megosztja aggályát. 22.00 óra után a mentőállomás veszi át az ügyeletet. Beszélt a mentősökkel, akik elmondták, hogy sajnos ezzel a rendszerrel lehetnek problémák.

A jövőben bármilyen üggyel kihívják a mentősöket, akár egy kisebb probléma miatt, amit az ügyelet is ellátott volna. A Kőszegi Járás szerencsés helyzetben van, két jól felszerelt mentőállomással rendelkezik, Kőszeg mellett ott van Bük. 22.00 óráig úgy gondolja, hogy nem lesz gond, azonban 22.00 óra után felmerülhetnek problémák, de szerencsére a járás 2 mentőállomással rendelkezik. Beszélgetve a mentősökkel elmondták, hogy a diszpécser nem biztos, hogy minden esetben tud különbséget tenni egy életveszély vagy egy kisebb beteghez történő riasztás esetén.

Ezt követően átbeszélésre kerülnek a jelenlegi személygépkocsik, és azok állapotai. Az ellátott személy a hozzá legközelebb elhelyezkedő ügyelet választásának előnyei, hátrányai, az ellátási területek.

**Keszei Balázs 9.50-kor megérkezik.**

Mivel több kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**2/2023. (I.19.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy kérje fel Básthy Béla polgármestert, hogy a központi orvosi ügyelet ellátására vonatkozó beszerzési eljárást Kőszeg Város Önkormányzatának Beszerzési Szabályzata alapján folytassa le, azzal, hogy a megkötendő szolgáltatási szerződést a nyertes ajánlattevővel 2023. június 30-ig kösse meg. Egyidejűleg rendelje el a szolgáltatás teljesítését biztosító fedezet 2023. évi költségvetésbe történő beépítését.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**A Kőszegi Szociális Gondozási Központ védőnői feladatainak ellátásához új telephely létesítésével kapcsolatos döntések meghozatala**

**Előadó a polgármester nevében: Dr. Dömötör Ramóna mb. igazgatási osztályvezető**

**Dr. Dömötör Ramóna** elmondja, hogy Horvátzsidány, Kiszsidány, Ólmod és Peresznye Községek polgármesterei azzal a kérelemmel fordultak Önkormányzatunkhoz, hogy kezdeményezzék Kőszeg Város Önkormányzatával létrejött, a védőnői és iskola-egészségügyi ellátás részét képező védőnői ellátás biztosítása és működtetése tárgyában kötött feladat-ellátási szerződések módosítását, kiegészítését. Kérésüket azzal indokolták, hogy szeretnék, ha a védőnői szolgáltatás ellátása a 9733 Horvátzsidány, Csepregi utca 4. szám alatti orvosi rendelő védőnői helyiségében telephelyi minőségben történne. A szolgáltatás nyújtásához szükséges eszközök rendelkezésre állnak, a feltételek biztosítását az érintett önkormányzatok vállalják. Ők előzetesen felvették a kapcsolatot a Vas Megyei Kormányhivatal Szombathelyi Járási Hivatal Népegészségügyi Osztályával, van már egy szakmai hozzájárulásuk miszerint a Horvátzsidány, Csepregi utca 4. szám alatti ingatlan megfelel a szakmai elvárásoknak. Ennek függvényében a feladat-ellátási szerződések módosításhoz szükséges az új telephely felvétele az intézmény alapító okiratában, ezért elkészült a Kőszegi Szociális Gondozási Központ K/291-2/2023. számú Módosító Okirata és a K/291-3/2023 számú módosításokkal egységes szerkezetbe foglalt Alapító Okirata is. Megköszöni a figyelmet.

**Dr. Koczor Gábor** hozzáfűzi, hogy azt már lehet tudni, hogy a védőnők működését július 01-től a Markusovszky Egyetemi Oktatókórház fogja átvenni és az Országos Kórházi Főigazgatósághoz fog tartozni hatáskörileg. A jelenleg használt épületeket, ingatlanokaz az Önkormányzatoknak tudomása szerint át kell adni az állam részére használatra. Amennyiben a Horvátzsidány Csepregi utca 4. szám alatti ingatlant telephellyé nyilvánítják nem lesz hátrányos következménye?

**Raposa Helga** átveszi a szót. Elmondja, hogy a Polgármester úr tisztában van ezzel. Ő úgy közelíti meg ezt a dolgot és azt szeretné, ha július 1-től továbbra is működhetne Horvátzsidányban a védőnői szolgálat. A fenntartási költségeket a települések vállalni fogják.

**Dr. Zalán Gábor** elmondja, hogy a Polgármester úr azért is szeretné, ha papíron megjelenne az említett ingatlan telephelyként, mert ha az állam átveszi, akkor látják, hogy Horvátzsidányban is volt egy telephely. A Polgármester úr bízik abban, hogy ebben az esetben nem fogja megszüntetni az állam az itt történő ellátást. Megértették a Polgármester úr kérését és ebben próbálják támogatni.

Mivel több kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **I.** **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**3/2023. (I.19.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszegi Szociális Gondozási Központ K/291-2/2023. számú Módosító Okiratát, valamint a K/291-3/2023. számú módosításokkal egységes szerkezetbe foglalt Alapító Okiratát hagyja jóvá.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

**Fekete-Pataki Edit** szavazásra bocsátja az előterjesztésben szereplő **II.** **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**4/2023. (I.19.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a közte és Horvátzsidány község Önkormányzata között 2017. január 1. napjától létrejött, és 2019. október 1-jei hatállyal módosított, a védőnői és az iskola-egészségügyi ellátás részét képező védőnői ellátás biztosítása és működtetése tárgyában kötött feladat-ellátási szerződés egységes szerkezetbe foglalt módosítását 2023. február 6-ai hatállyal a melléklet szerint hagyja jóvá és hatalmazza fel a polgármestert a szerződés aláírására.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

**Fekete-Pataki Edit** szavazásra bocsátja az előterjesztésben szereplő **III.** **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**5/2023. (I.19.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a közte és Peresznye község Önkormányzata között 2017. január 1. napjától létrejött, és 2019. október 1-jei hatállyal módosított, a védőnői és az iskola-egészségügyi ellátás részét képező védőnői ellátás biztosítása és működtetése tárgyában kötött feladat-ellátási szerződés egységes szerkezetbe foglalt módosítását 2023. február 6-ai hatállyal a melléklet szerint hagyja jóvá és hatalmazza fel a polgármestert a szerződés aláírására.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

**Fekete-Pataki Edit** szavazásra bocsátja az előterjesztésben szereplő **IV.** **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**6/2023. (I.19.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a közte és Kiszsidány község Önkormányzata között 2017. január 1. napjától létrejött, és 2019. október 1-jei hatállyal módosított a védőnői ellátás biztosítása és működtetése tárgyában kötött feladat-ellátási szerződés egységes szerkezetbe foglalt módosítását 2023. február 6-ai hatállyal a melléklet szerint hagyja jóvá és hatalmazza fel a polgármestert a szerződés aláírására.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

**Fekete-Pataki Edit** szavazásra bocsátja az előterjesztésben szereplő **V.** **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**7/2023. (I.19.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a közte és Ólmod község Önkormányzata között 2017. január 1. napjától létrejött, és 2019. október 1-jei hatállyal módosított a védőnői ellátás biztosítása és működtetése tárgyában kötött feladat-ellátási szerződés egységes szerkezetbe foglalt módosítását 2023. február 6-ai hatállyal a melléklet szerint hagyja jóvá és hatalmazza fel a polgármestert a szerződés aláírására.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**A képviselő-testület 2023. évi munkatervére javaslattétel *(Szóbeli előterjesztés)***

**Előterjesztő: Fekete-Pataki Edit bizottsági elnök**

**Fekete-Pataki Edit** megkérdezi, hogy a napirendi ponthoz van-e valakinek javaslattételi szándéka a 2023 évi munkatervhez vonatkozóan.

**Dr. Zalán Gábor** elmondja, hogy az elnökasszonynak megvan az a lehetősége és joga - amennyiben most nem születik javaslattétel -, hogy amennyiben év közben előjön olyan téma, amely az SZMSZ szerint nem a bizottság hatásköre, de a bizottság szeretné megtárgyalni, mert úgy gondolja, hogy szeretne tudni róla, akkor bármikor felveheti napirendi pontként.

**Molnár Zoltán** jelzi, hogy még a pandémia előtt a Tankerület beszámolóját meghallgatták, azt idén nagyon szívesen venné.

**Dr. Zalán Gábor** hozzáfűzi, hogy a Tankerületet a bizottság nem tudja kötelezni a beszámolóra, hiszen törvényileg nincs évenkénti beszámolási kötelezettsége. Azonban meg tudják kérni az Igazgató urat, hogy a pandémia időszak előtti gyakorlatot tovább vigye.

Mivel több kérdés, hozzászólás nem érkezik, **Fekete-Pataki Edit** megkéri a bizottság tagjait, hogy amennyiben év közben bármilyen téma felvetődik, amit meg szeretnének tárgyalni jelezzék részére, hogy napirendi pontként felvételre kerüljön.

1. **napirendi pont**

A 2023. év Lóránt Gyula emlékévvé nyilvánítása.

Előterjesztő: Básthy Béla polgármester.

**Dr. Zalán Gábor** röviden ismerteti Lóránt Gyula életútját és az előterjesztést.

**Fekete-Pataki Edit** érdeklődik, hogy miben fog kiteljesedni az emlékév. Lesz-e rendezvény, továbbá elég lesz-e az erre a célra elkülönített keret?

**Dr. Zalán Gábor** elmondja, hogy az egyeztetések folynak ezzel kapcsolatban.

**Fekete-Pataki Edit** elmondja, hogy ezt az elkülönített összeget a civil szervezeteknek elkülönített összegből gondolná.

**Molnár Zoltán** röviden kifejti gondolatait miként kellene Lóránt Gyula emlékét ápolni. Annyira nem támogatná azt a felvetést, hogy a civil szervezetek részére elkülönített összegből legyen biztosítva az emlékév.

**Fekete-Pataki Edit** Úgy gondolja, hogy egy egyesület ne azért működjön, mert az Önkormányzat ad pénzt, hanem önmagától is képes legyen a működésére.

**Dr. Zalán Gábor** azt tanácsolja, hogy a civil szervezetek támogatásáról szóló vitába most nem érdemes belemenni. Nyilván mindenkinek vannak pró és kontra érvei.

Mivel több kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**8/2023. (I.19.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a 2023. évet Lóránt Gyula emlékévvé nyilvánítsa, melynek megszervezéséhez a 2023. év költségvetésében 1.000.000,- Ft ot különítsen el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

Mivel több hozzászólás, kérdés, vélemény nem érkezik, **Fekete-Pataki Edit** megköszöni a figyelmet és az ülést 10.20 perckor berekeszti.

Kelt, mint az első oldalon.

Fekete-Pataki Edit

 bizottsági elnök bizottsági tag